Flere kroppsdeler funnet i Norrbotten i Sverige
Offeret er en ung mann, melder den svenske avisen Expressen. Det var en privatperson som fant kroppsdelene, alle på samme sted, onsdag. Politiet har sperret av funnstedet, og leter nå etter flere kroppsdeler. De har satt i gang søk en rekke steder. – Dette er en fryktelig sak, sier politiets talsmann Lars Öberg. Det jobbes også intensivt med å identifisere den døde mannen etter det makabre funnet, og mannens tatoveringer skal være sentrale i arbeidet med å identifisere ham. Politiet jobber ut ifra en teori om at den døde ikke er fra området, og har derfor rettet sitt søkelys mot utlandet, ifølge avisen.
Svensk politi har funnet et hode, bein og armer ved elven i Kalix i Norrbotten. De etterforsker saken som drap.